John Bede Polding

John Bede Polding (1794–1877) var den første katolske biskopen og erkebiskopen av Sydney i Australia.

Liv og virke
 Bakgrunn
John Bede Polding ble født av katolske foreldre i Liverpool i England. I familien var også en onkel som var prest og leder for den engelske grenen av benediktinerne.

I 1819 ble en fetter av Polding, Edward Bede Slater, apostolisk vikar med jurisdiksjon over Mauritius, Madagaskar, Kaplandet, New Holland og Van Diemen's Land.Bede Nairn: Polding, John Bede (1794–1877). I: Australian Dictionary of Biography, National Centre of Biography, Australian National University, published first in hardcopy 1967.

Prest
Selv ble Polding presteviet av biskop William Poynter den 4. mars 1819 på Old Hall College.

Apostolisk vikar, titulærbiskop
Han ble utnevnt til apostolisk vikar for New Holland i Australia og Van Diemens land på Tasmania 3. juli 1832. Han ble bispeviet først den 29. juni 1834 på Golden Square i London av biskop James Yorke Bramston (apostolisk vikar av London District; medkonsekrerende var biskop Thomas Griffiths (koadjutor for London District) og biskop Jérôme (Étienne) Rouchouze (apostolisk vikar for Østlige Oceania).

Han kom til Australia i 1835, og reiste mye rundt i landet.

Biskop, så erkebiskop, av Sydney
Polding ble utnevnt til den første biskopen av Sydney den 5. april 1842. Han ble like etterpå elevert til erkebiskop av Sydney den 22. april i 1842. 

I 1843 etablerte erkebiskop John Bede Polding en misjonsstasjon for aboriginere i Moongalba på Stradbroke Island nær Brisbane, ledet av prester fra pasjonistene. Men forsøket slo feil og pasjonistene forlot øya ikke lenge etter.J. Franklin, Catholic missions to Aboriginal Australia: an evaluation of their overall effect , Journal of the Australian Catholic Historical Society 37 (1) (2016), 45-68; O. Thorpe, First Catholic Mission to the Australian Aborigines (Pellegrini, Sydney, 1950); R. Ganter, The Stradbroke Island Mission (1843-1847) .

En av hans viktigste saker som biskop var å innføre klostervesenet i Australia. I 1846 dro han til Roma, og fikk der blant annet godkjent Melbourne som et eget bispedømme og innført benediktinernonner til Australia. Selv grunnla han i 1857 ordenen Sisters of the Good Samaritan, basert i Sydney.

Trass i tallrike fremganger støtte Polding som englender på motstand fra sine hovedsakelig irske og irskættede troende. Den britiske antiklerikalisme og Act of Supremacy hadde gitt mange katolske irlendere en dypt rotfestet mistro mot alle englendere.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Kardinal Gasparo Carpegna (1625-1714) *1670
 Kardinal Fabrizio Paolucci (1651-1726) *1685
 Kardinal Francesco Barberini den yngre (1662-1738) *1721
 Kardinal Marcello Lante Montefeltro Della Rovere (1695-1773) *1732
 Biskop Charles Walmesley (1722-1797) *1756
 Biskop William Gibson (1738-1821) *1790
 Biskop John Douglass (1743-1812) *1790
 Biskop William Poynter (1762-1827) *1803
 Biskop James Yorke Bramston (1763-1836) *1823
 Erkebiskop John Bede Polding, O.S.B. (1794-1877) *1834catholic-hierarchy.org polding, lest 21. mars 2022

 Referanser 

Eksterne lenker
 Polding, John Bede (1794 – 1877) i Australian Dictionary of Biography
 John Bede Polding O.S.B. hos Catholic Hierarchy.org

Kategori:Engelske katolske biskoper utenfor hjemlandet
Kategori:Engelske katolske biskoper
Kategori:Australske katolske biskoper
Kategori:Ikkeaustralske katolske biskoper i Australia
Kategori:Katolske misjonærer
Kategori:Engelske misjonærer
Kategori:misjonærer i Australia
Kategori:Linjen Rebiba
Kategori:Personer fra Liverpool